— Усё не так адназначна. З аднаго боку, інтэрнэт, сапраўды, значна палегчыў наша жыццё. Гэта тычыцца і магчымасцей кантактаў, калі людзі з розных кантынентаў могуць стасавацца з дапамогай медыя, тычыцца тое і інфармацыі, якая стала больш даступнай. Але, з іншага боку, дзякуючы інтэрнэту сёння размываецца такое паняцце, як кінакрытыка. Друкаваныя выданні церпяць фінансавыя страты, аддзелы культуры ці кінакрытыкі закрываюцца. Кінакрытыка перайшла ў сеціва, але ці можна назваць усіх, хто піша там пра кіно, кінакрытыкамі? Гэта дыскусійнае пытанне.